KURZUS: Irányítástechnika

MODUL: Jelek és rendszerek

Bevezetés

| A tananyag második modulja három leckéből áll. A leckék a Jelek és rendszerek tárgykörével foglalkoznak, összefoglaljuk a rendszerelmélet jelen tananyag szempontjából legfontosabb összefüggéseit: az 1. lecke a jelekkel, a 2. lecke pedig a rendszerekkel foglalkozik. A 3. leckébe néhány illusztratív példát gyűjtöttünk össze.
A leckék végén önellenőrző feladatok és kérdések segítik a tanulást. A feladatok végeredményét közöljük. Az önellenőrző kérdéseket úgy tesszük fel, ahogy az a leckékben előfordult.
A modul fő célja, hogy a hallgató megismerje azon alapvető rendszerelméleti fogalmakat és összefüggéseket, amelyek az irányítástechnika megértéséhez szükségesek. Ezek a fogalmak a jelek és rendszerek témakörébe esnek. Itt egységes jelölésmódot használva összefoglaljuk a lényegi részeket, a téma iránt mélyebben érdeklődő Olvasó a következő elektronikusan elérhető egyetemi jegyzetekben talál további ismeretanyagot:
Horváth Péter, A mechatronika alapjai I.-II., Széchenyi István Egyetem, 2006, elektronikus jegyzet, (http://jegyzet.sze.hu/index.php?fajl=jegyzett&tsz=mg&intz=ivi&kr=mtk&PHPSESSID=aaa71e96d070ddf61a276d5b12c524a0") Kuczmann Miklós, Jelek és rendszerek, Széchenyi István Egyetem, 2006, elektronikus jegyzet (1-6 fejezetek). (http://jegyzet.sze.hu/index.php?fajl=jegyzett&tsz=tt&intz=ivi&kr=mtk)
Figyelem! Ez egy hosszú és száraz, képletekkel elhalmozott modul, de megértése elengedhetetlen a továbblépéshez.