KURZUS: Irányítástechnika

MODUL: Lineáris szabályozási körök

Modulzáró kérdések

| Oldja meg a következő feladatokat, illetve válaszolja meg az alábbi kérdéseket!
1. Mely állítás IGAZ az alábbiak közül?
| A proporcionális komponens minden frekvencián egyenlő mértékben erősíti a bemeneti jelet.
| Az arányos tag impulzusválasza a Dirac-delta jel konstans szorosa.
| Az integráló tag önmagában nem valósítható meg.
| A differenciáló tag önmagában nem valósítható meg.
| A Dirac-impulzus deriváltját nem értelmezzük, emiatt a differenciáló tag impulzusválaszát sem értelmezzük.
1 pont
2. Mely állítás IGAZ az alábbiak közül?
| Gerjesztés-válasz stabil rendszer időállandói mind pozitív értékek.
| Gerjesztés-válasz stabil rendszer sajátértékei mind pozitív értékek.
| A τ időállandó értéke az az időintervallum, ami alatt az exponenciális függvény e-ad részére csökken.
| 5 τ -nyi idő alatt a kezdeti érték 1% alá csökken.
| 5 τ -nyi idő alatt a kezdeti érték 1% alá csökken, ha a rendszer gerjesztés-válasz stabil.
1 pont
3. Mely állítás IGAZ az alábbiak közül egytárolós tagok esetében?
| A közelítő törtvonalas amplitúdódiagram hibája a töréspontnál a legnagyobb.
| A közelítő törtvonalas amplitúdódiagram hibája a töréspontnál a legkisebb.
| A közelítő törtvonalas fázisdiagram hibája a töréspontnál a legnagyobb.
| A közelítő törtvonalas fázisdiagram hibája a töréspontnál a legkisebb.
1 pont
4. Mely állítás IGAZ az alábbiak közül?
| A negatívan visszacsatolt zárt rendszer stabilitását az 1+ W 0 ( s )=0 polinom határozza meg.
| A negatívan visszacsatolt zárt rendszer stabilitását a −1+ W 0 ( s )=0 polinom határozza meg.
| A negatívan visszacsatolt zárt rendszer stabilitását az 1− W 0 ( s )=0 polinom határozza meg.
| A szabályozás pozitív visszacsatolást jelent.
| A szabályozás negatív visszacsatolást jelent.
1 pont
5. Mely állítás IGAZ az alábbiak közül?
| Az egyszerűsített Nyquist-kritérium szerint, ha a felnyitott kör W 0 ( s ) átviteli függvényének pólusai mind negatív valós részűek, a zárt rendszer akkor stabil, ha a W 0 ( j ω ) átviteli karakterisztika teljes Nyquist-diagramja nem veszi körül a −1+j 0 pontot.
| Az egyszerűsített Nyquist-kritérium szerint a zárt rendszer abban az esetben stabil, ha a W 0 ( j ω ) átviteli karakterisztika teljes Nyquist-diagramja nem veszi körül a −1+j 0 pontot.
| Az egyszerűsített Nyquist-kritérium szerint, ha a felnyitott kör önmagában stabil, akkor a zárt rendszer abban az esetben stabil, ha a W 0 ( j ω ) átviteli karakterisztika teljes Nyquist-diagramja nem veszi körül a −1+j 0 pontot.
| Az egyszerűsített Nyquist-kritérium szerint a zárt rendszer abban az esetben stabil, ha a W 0 ( j ω ) átviteli karakterisztika teljes Nyquist-diagramja körülveszi a −1+j 0 pontot.
| A Nyquist-diagram az ún. vágási körfrekvencián lép be az egységsugarú körbe.
| Stabilis szabályozási kör fázistartaléka a vágási körfrekvencián pozitív előjelű.
1 pont
6. Mely állítás IGAZ az alábbiak közül?
| A szabályozás pozitív visszacsatolást jelent.
| A szabályozás negatív visszacsatolást jelent.
| A negatívan visszacsatolt szabályozási rendszer stabilitását az 1+ W 0 ( s )=0 polinom határozza meg.
| A tranziens lecsengése után a statikus hiba mindig nulla.
1 pont
7. Mely állítás IGAZ az alábbiak közül?
| A fázistartalékot célszerű 60 o körüli értékre tervezni.
| Minél nagyobb a fázistartalék, a rendszer annál nagyobb eséllyel stabil.
| A szabályozási kör típusszámát célszerű csökkenteni, így ugyanis a statikus hiba is csökkenhet.
| A szabályozási kör típusszámát célszerű növelni, így ugyanis a statikus hiba csökkenhet.
| A szabályozási kör típusszámának növelése a kör integráló hatását erősíti.
| A szabályozási kör típusszámának növelése a kör differenciáló hatását erősíti.
1 pont
8. Mely állítás IGAZ az alábbiak közül?
| A P-szabályozással a statikus hiba csökkenthető.
| A P-szabályozás erősítésének növelésével a szabályozás gyorsítható.
| Az I-szabályozással a statikus hiba csökkenthető.
| A PI-szabályozó egytárolós tagok szabályozásánál kiváló választás lehet.
1 pont
9. Mely állítás IGAZ az alábbiak közül?
| Az egyes szabályozó tagok erősítése nem növelhető minden határon túl.
| Az egyes szabályozó tagok erősítése minden határon túl növelhető.
| P-szabályozóval nem lehet a vágási körfrekvenciát változtatni.
| P-szabályozóval a vágási körfrekvencia elvben beállítható.
1 pont
10. Mely állítás IGAZ az alábbiak közül?
| A P-szabályozó a hibajellel arányosan avatkozik be.
| A PI-szabályozó a P-tagon keresztül a hibajellel arányosan beavatkozik, de közben az I-tag a hibajelet integrálja, s a beavatkozás erejét fokozatosan visszaveszi.
| A PD-szabályozó nemcsak a hibajellel, hanem annak deriváltjával is dolgozik.
| A PD-szabályozó gyorsan növekvő hibára nagy értékkel reagál, de ha a hibajel változási sebessége csökken, úgy a D-tag hatása is csökken.
| A PID a PI és a PD hatásokat egyesíti.
1 pont